नाथाय गासैबो बिदि जाद्रायब्लाबो जानाय नङा। जाय बर’ आइजोफोरा हायो बिसोर गावनि नांगौ बादि जि दानानै लानायनि अनगायै फालांगिरि महरैबो खालामनो हासै। जिखियानो जाया मानो बर’नि रिंगु-दामसाखौ एसेयैब्लाबो फोथांनानै लाखिदों बरपेटा जिल्लानि आनन्द लेसेरानि थागिबि चन्द्र कान्ट मोसाहारीआ । बियो ” सोरांमन्जु थियेटार ” मुंनि थियेटार सामलायनायनि जोहै बर’नि गामि-गामि गोबां राव-हारिमुखौ फोसावबोदों आरो फोथांबोदों । नाथाय बिदि दुखु खस्थ’जों मेरौ-जिरौ फोथांनानै लाखिनाय हारिमुनि मोनसे आयदाखौ सोर साबसे बर’ सुबुंफोरा गोसोजों बहबदों ? बे जोंनि बर’ सुबुंफोरनि थाखाय सानजाथाव बाथ्रा ! बिदिनो गोबां बर’नि लान्दां थियेटार आरो टिकेट दाननानै नायग्रा थियेटार जोनोम जादों आरो थैलांदों। बे थैनायनि आसोल जाहोनानो जाबाय जोंनि बर’फोरनि गेजेराव अनसायनो रोङैनि थाखायनो होननानै बुंनांगोन। हारिमुआनो हारिखौ सिनायथि होयो।